CELEX: 32020R2014
Language: mt
Date: 2020-08-21 00:00:00
Title: Regolament Delegat tal-Kummissjoni (UE) 2020/2014 tal-21 ta’ Awwissu 2020 li jispeċifika d-dettalji tal-implimentazzjoni tal-obbligu ta’ ħatt l-art għal ċertu sajd fil-Baħar tat-Tramuntana għall-perjodu 2021-2023

10.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 415/10
               
            
         REGOLAMENT DELEGAT TAL-KUMMISSJONI (UE) 2020/2014
         tal-21 ta’ Awwissu 2020
         li jispeċifika d-dettalji tal-implimentazzjoni tal-obbligu ta’ ħatt l-art għal ċertu sajd fil-Baħar tat-Tramuntana għall-perjodu 2021-2023
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/973 tal-Parlament Ewropew u tal-Kunsill tal-4 ta’ Lulju 2018 li jistabbilixxi pjan pluriennali għall-istokkijiet demersali fil-Baħar tat-Tramuntana u s-sajd li jisfrutta dawk l-istokkijiet, li jispeċifika d-dettalji tal-implimentazzjoni tal-obbligu ta’ ħatt l-art fil-Baħar tat-Tramuntana u li jħassar ir-Regolamenti tal-Kunsill (KE) Nru 676/2007 u (KE) Nru 1342/2008 (1), u b’mod partikolari l-Artikolu 11 tiegħu,
         Billi:
         
                     (1)
                  
                  
                     Ir-Regolament (UE) Nru 1380/2013 tal-Parlament Ewropew u tal-Kunsill (2) għandu l-għan li jelimina b’mod progressiv il-qbid skartat fis-sajd kollu tal-Unjoni bl-introduzzjoni tal-obbligu ta’ ħatt l-art għall-qabdiet tal-ispeċijiet li huma soġġetti għal-limiti tal-qbid.
                  
               
                     (2)
                  
                  
                     L-Artikolu 9 tar-Regolament (UE) Nru 1380/2013 jipprevedi l-adozzjoni ta’ pjanijiet pluriennali li jkun fihom miżuri ta’ konservazzjoni għas-sajd li jisfrutta ċerti stokkijiet f’żona ġeografika rilevanti. Dawn il-pjanijiet pluriennali jispeċifikaw id-dettalji tal-implimentazzjoni tal-obbligu ta’ ħatt l-art u jistgħu jagħtu s-setgħa lill-Kummissjoni li tispeċifika aktar dawk id-dettalji abbażi ta’ rakkomandazzjonijiet konġunti żviluppati mill-Istati Membri.
                  
               
                     (3)
                  
                  
                     Ir-Regolament (UE) 2018/973 li jistabbilixxi pjan pluriennali għall-istokkijiet demersali fil-Baħar tat-Tramuntana u s-sajd li jisfrutta dawk l-istokkijiet. L-Artikolu 11 ta’ dak ir-Regolament jagħti s-setgħa lill-Kummissjoni li tadotta atti delegati biex tissupplimenta dan ir-Regolament billi tispeċifika d-dettalji tal-obbligu ta’ ħatt l-art għall-istokkijiet kollha tal-ispeċijiet fil-Baħar tat-Tramuntana li għalihom japplika l-obbligu ta’ ħatt l-art skont l-Artikolu 15(1) tar-Regolament (UE) Nru 1380/2013, kif previst fil-punti (a) sa (e) tal-Artikolu 15(5) ta’ dak ir-Regolament abbażi ta’ rakkomandazzjonijiet konġunti żviluppati mill-Istati Membri.
                  
               
                     (4)
                  
                  
                     Kif stabbilit fir-Regolament (UE) 2018/973, il-Baħar tat-Tramuntana jinkludi d-diviżjonijiet 2a, 3a u s-subżona 4 tal-Kunsill Internazzjonali għall-Esplorazzjoni tal-Baħar (“ICES”).
                  
               
                     (5)
                  
                  
                     Ir-Regolament Delegat tal-Kummissjoni (UE) 2019/2238 (3) jispeċifika d-dettalji tal-implimentazzjoni tal-obbligu ta’ ħatt l-art għal ċertu sajd demersali fil-Baħar tat-Tramuntana għall-perjodu 2020-2021, wara rakkomandazzjoni konġunta mressqa mill-Belġju, mid-Danimarka, minn Franza, mill-Ġermanja, min-Netherlands, mill-Iżvezja u mir-Renju Unit (4) li għandhom interess ta’ ġestjoni dirett tas-sajd fil-Baħar tat-Tramuntana.
                  
               
                     (6)
                  
                  
                     Wara konsultazzjoni mal-Kunsill Konsultattiv tal-Baħar tat-Tramuntana u mal-Kunsill Konsultattiv tal-Istokkijiet Pelaġiċi, fl-4 ta’ Mejju 2020, il-Belġju, id-Danimarka, Franza, il-Ġermanja, in-Netherlands u l-Iżvezja ressqu rakkomandazzjoni konġunta lill-Kummissjoni li tistabbilixxi pjan għall-iskartar għall-ispeċijiet pelaġiċi u demersali fil-Baħar tat-Tramuntana għall-perjodu 2021-2023. L-Istati Membri bagħtu verżjoni riveduta tar-rakkomandazzjoni konġunta fit-23 ta’ Lulju 2020.
                  
               
                     (7)
                  
                  
                     Inkisbu kontribuzzjonijiet xjentifiċi mingħand il-korpi xjentifiċi rilevanti, li ġew analizzati mill-Kumitat Xjentifiku, Tekniku u Ekonomiku għas-Sajd (“STECF”) (5). Il-Kummissjoni ppreżentat il-miżuri kkonċernati lil grupp ta’ esperti magħmul minn rappreżentanti tas-27 Stat Membru fit-28 ta’ Lulju 2020 waqt laqgħa li għaliha attenda l-Parlament Ewropew bħala osservatur.
                  
               
                     (8)
                  
                  
                     Skont l-Artikolu 18 tar-Regolament (UE) Nru 1380/2013, il-Kummissjoni qieset kemm il-valutazzjoni tal-STECF kif ukoll il-ħtieġa li l-Istati Membri jiżguraw l-implimentazzjoni sħiħa tal-obbligu ta’ ħatt l-art. Il-gruppi reġjonali bbażaw il-biċċa l-kbira tat-talbiet tagħhom għal eżenzjoni de minimis fuq żieda potenzjali fil-kostijiet bħala konsegwenza tal-immaniġġjar tal-qabdiet mhux mixtieqa. L-informazzjoni pprovduta mill-Istati Membri f’dan ir-rigward tjiebet. Madankollu, l-STECF jinnota li t-titjib fil-ġbir tad-data għadu meħtieġ fi wħud mill-każijiet, u li t-titjib tas-selettività jenħtieġ ikun prijorità biex jitnaqqas il-livell tal-qabdiet mhux mixtieqa. Għalhekk, f’każijiet bħal dawn, l-eżenzjonijiet se jingħataw fuq bażi ta’ każ b’każ għal sena jew sentejn. L-Istati Membri jenħtieġ jipprovdu data addizzjonali li tirriżulta minn provi u studji xjentifiċi li għadhom għaddejjin.
                  
               
                     (9)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza, kif previst fl-Artikolu 15(4)(b) tar-Regolament (UE) Nru 1380/2013, għall-qabdiet tal-iskampu bin-nases fid-diviżjonijiet 2a u 3a tal-ICES u fis-subżona 4 tal-ICES, abbażi tal-evidenza xjentifika li turi rati għoljin tas-sopravivenza tal-qbid skartat. L-Istati Membri talbu li l-eżenzjoni titkompla. L-STECF evalwa l-evidenza mressqa mill-Istati Membri fis-snin preċedenti u kkonkluda (6) li l-eżenzjoni hija ġustifikata. Iċ-ċirkostanzi ma nbidlux u għalhekk jenħtieġ li dik l-eżenzjoni tinżamm.
                  
               
                     (10)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għall-qabdiet tal-iskampu li jsiru fis-subżona 4 tal-ICES u fid-diviżjonijiet 2a u 3a tal-ICES bix-xbieki tat-tkarkir tal-qiegħ, inkluż xi wħud b’apparat ta’ selettività. L-Istati Membri talbu li din l-eżenzjoni titkompla u pprovdew evidenza ġdida. L-STECF analizza l-evidenza l-ġdida mressqa mill-Istati Membri u kkonkluda (7) li ngħatat informazzjoni addizzjonali għas-sajd bix-xbieki tat-tkarkir bid-diriġenti fil-kosta tal-Lvant għall-awwisti, kif meħtieġ mill-STECF (8). Fis-snin preċedenti, l-STECF ikkonkluda li l-informazzjoni ġustifikattiva kienet soda u li t-teknika tal-validazzjoni użata fil-kuntest tal-flotot usa’ kienet raġonevoli (9). Iċ-ċirkostanzi ma nbidlux u għalhekk jenħtieġ li dik l-eżenzjoni tinżamm.
                  
               
                     (11)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għal-lingwata komuni inqas mid-daqs minimu ta’ referenza għall-konservazzjoni (“MCRS”) li tinqabad bix-xbieki tat-tkarkir fid-diviżjoni 4c tal-ICES, abbażi ta’ evidenza xjentifika li turi rati għoljin tas-sopravivenza tal-ħut skartat. L-Istati Membri talbu lill-Kunsill Internazzjonali għall-Esplorazzjoni tal-Baħar li l-eżenzjoni titkompla. L-STECF evalwa l-evidenza fis-snin preċedenti u kkonkluda (10) li din kienet biżżejjed. Iċ-ċirkostanzi ma nbidlux u għalhekk jenħtieġ li dik l-eżenzjoni tinżamm.
                  
               
                     (12)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għall-qabda aċċidentali ta’ speċijiet soġġetti għal limiti ta’ qbid fis-sajd li jsir bin-nases u bix-xbieki fyke, abbażi ta’ evidenza xjentifika li wriet rati għoljin tas-sopravivenza tal-qbid skartat. L-STECF evalwa l-evidenza fis-snin preċedenti u kkonkluda (11) li d-data disponibbli tindika li aktarx il-mortalità tal-ħut skartat tkun baxxa; madankollu, il-qabdiet attwali fis-sajd huma negliġibbli. L-eżenzjoni jenħtieġ tkompli tapplika għax il-qabdiet mhumiex sinifikanti u ċ-ċirkostanzi ma nbidlux.
                  
               
                     (13)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għall-barbun tat-tbajja’ fis-sajd li jsir bl-għeżula u bil-pariti fid-diviżjoni 3a tal-ICES u fis-subżona 4 tal-ICES. L-Istati Membri talbu li l-eżenzjoni titkompla. L-STECF ivvaluta l-evidenza fis-snin preċedenti u kkonkluda (12) li l-informazzjoni kienet raġonevoli u turi sopravivenza konsiderevolment għolja. Iċ-ċirkostanzi ma nbidlux u għalhekk jenħtieġ li dik l-eżenzjoni tinżamm f’dan ir-Regolament.
                  
               
                     (14)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għall-barbun tat-tbajja’ fis-sajd li jsir bit-tartaruni Daniżi fid-diviżjoni 3a tal-ICES u fis-subżona 4 tal-ICES. L-Istati Membri talbu li l-eżenzjoni titkompla. L-STECF ivvaluta l-evidenza fis-snin preċedenti u kkonkluda (13) li d-data tal-istudju dwar ir-rati tas-sopravivenza hi affidabbli. Iċ-ċirkostanzi ma nbidlux u għalhekk jenħtieġ li dik l-eżenzjoni tinżamm.
                  
               
                     (15)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għall-qabda u l-qabda aċċidentali tal-barbun tat-tbajja’ fis-sajd li jimmira għall-pixxiċatt jew għall-ħut tond li jsir bi xbieki tat-tkarkir b’daqs tal-malja ta’ mill-inqas 120 mm fid-diviżjoni 3a tal-ICES u fis-subżona 4 tal-ICES. L-Istati Membri talbu li l-eżenzjoni titkompla. Ir-rakkomandazzjoni konġunta talbet ukoll eżenzjoni ġdida tas-sopravivenza għolja għall-barbun tat-tbajja’ li jinqabad bix-xbieki tat-tkarkir b’daqs tal-malja ta’ 100-119 mm fid-diviżjoni 3a tal-ICES u fis-subżona 4 tal-ICES. L-Istati Membri pprovdew evidenza xjentifika addizzjonali biex juru rati għolja tas-sopravivenza tal-qbid skartat għall-barbun tat-tbajja’ f’dak is-sajd. L-STECF innota li l-istudji ġustifikattivi saru b’daqs tal-malja ta’ 90 mm; għalhekk mhux probabbli li r-rati tas-sopravivenza jkunu aktar baxxi b’daqs tal-malja ta’ mill-inqas 100 mm. Minħabba li l-istaġun u l-esponiment tal-arja huma fatturi ewlenin li jinfluwenzaw is-sopravivenza tal-barbun tat-tbajja’ u minħabba li r-rati tas-sopravivenza jistgħu jkunu aktar baxxi wara 60 minuta ta’ esponiment tal-arja, jenħtieġ li l-eżenzjonijiet jiġu inklużi f’dan ir-Regolament u jenħtieġ li l-qabdiet mhux mixtieqa tal-barbun tat-tbajja’ jinħelsu minnufih.
                  
               
                     (16)
                  
                  
                     Ir-Regolament Delegat (UE) 2019/2238 jinkludi eżenzjonijiet tas-sopravivenza għal:
                     
                                 —
                              
                              
                                 il-barbun tat-tbajja’ li jinqabad bi xbieki tat-tkarkir b’daqs tal-malja ta’ mill-inqas 90-99 mm mgħammra b’pannell Seltra fis-sajd li jimmira għall-pixxiċatt jew għall-ħut tond fl-ilmijiet tal-Unjoni tad-diviżjoni 3a tal-ICES,
                              
                           
                                 —
                              
                              
                                 il-barbun tat-tbajja’ li jinqabad bi xbieki tat-tkarkir b’daqs tal-malja ta’ mill-inqas 80-99 mm li jimmira għall-pixxiċatt jew għall-ħut tond fl-ilmijiet tal-Unjoni tas-subżona 4 tal-ICES.
                              
                           
               
                     (17)
                  
                  
                     L-Istati Membri talbu li jkomplu din l-eżenzjoni u pprovdew evidenza xjentifika ġdida li tirriżulta minn studji li għadhom għaddejjin. L-STECF osserva (14) li għad hemm bżonn titjib fid-definizzjoni biex issir distinzjoni bejn is-sajd għall-pixxiċatt u għall-ħut tond li jimmira għall-awwisti. Il-Kummissjoni nnotat li l-Istati Membri impenjaw ruħhom fir-rakkomandazzjoni konġunta biex iwettqu aktar ħidma f’dan ir-rigward. Għalhekk jenħtieġ li din l-eżenzjoni tinżamm.
                  
               
                     (18)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għall-qabdiet tal-barbun tat-tbajja’ inqas mid-daqs minimu ta’ referenza għall-konservazzjoni (MCRS) li jinqabad bi xbieki tat-tkarkir bi travu (BT2) b’daqs tal-malja ta’ 80-119 mm fid-diviżjoni 2a tal-ICES u fis-subżona 4 tal-ICES:
                     
                                 —
                              
                              
                                 għall-barbun tat-tbajja’ li jinqabad bi rkapti mgħammra b’ħabel flip-up jew b’pannell tar-rilaxx tal-bentos (BRP) minn bastimenti b’saħħa tal-magna ta’ aktar minn 221 kW,
                              
                           
                                 —
                              
                              
                                 għall-barbun tat-tbajja’ li jinqabad mill-bastimenti tal-Istati Membri li jimplimentaw il-pjan direzzjonali għas-Sajd Iddokumentat bis-Sħiħ,
                              
                           
                                 —
                              
                              
                                 għall-pixxiċatt li jinqabad bi xbieki tat-tkarkir bi travu (BT2) u minn bastimenti b’saħħa tal-magna ta’ mhux aktar minn 221 kW jew b’tul kumplessiv ta’ inqas minn 24 m, li jkunu mibnija għas-sajd fiż-żona ta’ tnax-il mil, jekk it-tul medju tat-tkarkir ikun inqas minn disgħin minuta.
                              
                           
               
                     (19)
                  
                  
                     L-Istati Membri talbu li l-eżenzjoni titkompla u ppreżentaw informazzjoni xjentifika ġdida. L-STECF innota (15) li hemm għaddejjin bosta proġetti sostanzjali ta’ riċerka li jenħtieġ jipprovdu informazzjoni utli dwar din l-eżenzjoni. Għalhekk jenħtieġ li dawn l-eżenzjonijiet jinżammu. L-Istati Membri jenħtieġ jippreżentaw data rilevanti li tirriżulta mill-proġetti li għaddejjin mill-aktar fis possibbli u mhux aktar tard mill-1 ta’ Mejju ta’ kull sena. Il-Kummissjoni tinnota wkoll li l-Istati Membri impenjaw ruħhom fir-rakkomandazzjoni konġunta li jippreżentaw skeda taż-żmien għat-tlestija tal-pjan direzzjonali bir-rapport annwali li jmiss sal-1 ta’ Mejju 2021.
                  
               
                     (20)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għall-barbun imperjali li jinqabad bi rkapti TBB b’manka b’daqs ta’ aktar minn 80 mm fis-subżona 4 tal-ICES. L-Istati Membri talbu li l-eżenzjoni titkompla u ppreżentaw informazzjoni xjentifika ġdida. L-STECF innota (16) li mhux ċar jekk l-estimi tas-sopravivenza pprovduti humiex applikabbli għal din it-talba. Il-Kummissjoni tinnota li l-Istati Membri impenjaw ruħhom fir-rakkomandazzjoni konġunta biex iwettqu aktar riċerka ħalli josservaw is-sopravivenza tal-barbun imperjali skartat u biex jipprovdu informazzjoni aktar dettaljata dwar is-sopravivenza fi proġett xjentifiku ġdid, li se jibqa’ għaddej sa tmiem l-2021. Għalhekk jenħtieġ li din l-eżenzjoni tinżamm sal-31 ta’ Diċembru 2022. L-Istati Membri jenħtieġ jippreżentaw rapporti annwali sal-1 ta’ Mejju ta’ kull sena dwar il-progress tal-ħidma li qed issir.
                  
               
                     (21)
                  
                  
                     Ir-Regolament Delegat (UE) 2019/2238 jinkludi eżenzjoni tas-sopravivenza għar-rebekkini u r-raj li jinqabdu bl-irkaptu kollu tas-sajd fid-diviżjonijiet 2a u 3a tal-ICES u fis-subżona 4 tal-ICES. L-Istati Membri talbu li l-eżenzjoni titkompla u ppreżentaw informazzjoni xjentifika ġdida. L-STECF ikkonkluda (17) li saru sforzi sinifikanti biex jiġu indirizzati n-nuqqasijiet fid-data ħalli jintlaħqu l-objettivi tal-pjan direzzjonali. Għalhekk jenħtieġ li dik l-eżenzjoni tinżamm. Madankollu, jeħtieġ jitjieb il-ġbir tad-data. Jenħtieġ li l-Istati Membri li għandhom interess ta’ ġestjoni dirett jippreżentaw informazzjoni xjentifika addizzjonali sal-1 ta’ Mejju ta’ kull sena, b’mod partikolari għar-raja kukù li nstabu li għandhom rata tas-sopravivenza aktar baxxa. Il-Kummissjoni tinnota li wara t-talba tal-STECF, l-Istati Membri impenjaw ruħhom fir-rakkomandazzjoni konġunta li jirrapportaw dwar il-pjan direzzjonali miftiehem, inkluż għar-raja kukù.
                  
               
                     (22)
                  
                  
                     Ir-Regolament Delegat tal-Kummissjoni (UE) Nru 1395/2014 (18) jinkludi eżenzjoni tas-sopravivenza għall-kavalli u l-aringi li jinqabdu b’tartaruni tal-borża f’ċerti kundizzjonijiet wara evalwazzjoni pożittiva mill-STECF (19). L-istudju sab li r-rati tas-sopravivenza jiddependu fuq iż-żmien tal-iffullar u d-densità tal-ħut fix-xibka, li ġeneralment ikunu limitati f’dawn it-tipi ta’ sajd. L-Istati Membri talbu li l-eżenzjoni titkompla. Iċ-ċirkostanzi ma nbidlux u għalhekk jenħtieġ li l-eżenzjoni tinżamm. Jenħtieġ li l-Istati Membri li għandhom interess ta’ ġestjoni dirett jippreżentaw data aġġornata dwar is-sajd sa mhux aktar tard mill-1 ta’ Mejju 2022.
                  
               
                     (23)
                  
                  
                     Ir-Regolament Delegat (UE) 2019/2238 jinkludi eżenzjonijiet de minimis għal:
                     
                                 —
                              
                              
                                 il-lingwata komuni li tinqabad bil-pariti u bl-għeżula fid-diviżjonijiet 2a u 3a tal-ICES u fis-subżona 4 tal-ICES,
                              
                           
                                 —
                              
                              
                                 il-lingwata komuni li tinqabad b’ċerti xbieki tat-tkarkir bi travu mgħammra b’pannell Fjamming fis-subżona 4 tal-ICES,
                              
                           
                                 —
                              
                              
                                 il-qabdiet ikkombinati ta’ lingwata komuni, merluzz tal-linja sewda, merlangu, bakkaljaw, pollakkju iswed u merluzz li jsiru b’ċerti xbieki tat-tkarkir tal-qiegħ fid-diviżjoni 3a tal-ICES,
                              
                           
                                 —
                              
                              
                                 il-qabdiet ikkombinati ta’ lingwata komuni, merluzz tal-linja sewda, merlangu, bakkaljaw, pollakkju iswed, barbun tat-tbajja’, aringa, merluzz tan-Norveġja, arġentina silus u stokkafixx li jsiru b’ċerti xbieki tat-tkarkir tal-qiegħ fid-diviżjoni 3a tal-ICES,
                              
                           
                                 —
                              
                              
                                 il-merlangu li jinqabad b’ċerti xbieki tat-tkarkir tal-qiegħ fid-diviżjoni 3a tal-ICES,
                              
                           
                                 —
                              
                              
                                 il-barbun tat-tbajja’ li jinqabad b’ċerti xbieki tat-tkarkir tal-qiegħ fis-subżona 4 tal-ICES,
                              
                           
                                 —
                              
                              
                                 l-ispeċijiet kollha soġġetti għal-limiti tal-qbid li jinqabdu b’ċerti xbieki tat-tkarkir bi travu fid-diviżjonijiet 4b u 4c tal-ICES,
                              
                           
                                 —
                              
                              
                                 il-ħaxixet il-mikinsa li tinqabad b’ċerti xbieki tat-tkarkir tal-qiegħ fis-subżona 4 tal-ICES.
                              
                           
               
                     (24)
                  
                  
                     L-Istati Membri talbu li l-eżenzjoni titkompla. L-STECF analizza dik l-evidenza fis-snin preċedenti u kkonkluda (20) (21) (22) li d-dokumenti mressqa mill-Istati Membri kien fihom argumenti motivati li juru li hu diffiċli li jinkiseb aktar titjib fis-selettività jew li dan jimplika spejjeż sproporzjonati fl-immaniġġjar tal-qabdiet mhux intenzjonati. Iċ-ċirkostanzi ma nbidlux u għalhekk jixraq jibqgħu jiġu applikati l-eżenzjonijiet de minimis f’konformità mal-livell perċentwali u l-modifiki meħtieġa ssuġġeriti fir-rakkomandazzjoni konġunta l-ġdida skont l-Artikolu 15(5)(c) tar-Regolament (UE) Nru 1380/2013.
                  
               
                     (25)
                  
                  
                     Ir-Regolament Delegat (UE) 2019/2238 jinkludi eżenzjoni de minimis għall-merlangu u l-bakkaljaw li jinqabdu bix-xbieki tat-tkarkir tal-qiegħ fid-diviżjoni 4c tal-ICES. L-Istati Membri talbu li l-eżenzjoni titkompla. L-STECF analizza din l-eżenzjoni fis-snin preċedenti (23) u l-eżenzjoni ngħatat abbażi li s-selettività kienet diffiċli biex titjieb. Madankollu, minħabba l-istatus attwali tal-bakkaljaw (24), l-STECF innota fir-rapport tiegħu 20-04 li jenħtieġ li l-Istati Membri jieħdu miżuri biex inaqqsu l-livell tal-qabdiet mhux mixtieqa. Għalhekk jenħtieġ li l-eżenzjoni tingħata għal sena waħda u li l-Istati Membri li għandhom interess f’dan it-tip ta’ sajd jippreżentaw informazzjoni addizzjonali dwar il-kompożizzjoni tal-qabdiet għall-valutazzjoni mill-STECF sa mhux aktar tard mill-1 ta’ Mejju 2021.
                  
               
                     (26)
                  
                  
                     Ir-Regolament Delegat (UE) 2019/2238 jinkludi eżenzjoni de minimis għall-merlangu u l-bakkaljaw taħt l-MCRS li jinqabdu bix-xbieki tat-tkarkir tal-qiegħ jew bit-tartaruni fis-subżoni 4a u 4b tal-ICES. L-Istati Membri talbu li din l-eżenzjoni titkompla u pprovdew evidenza ġdida. L-STECF analizza l-evidenza mressqa mill-Istati Membri u nnota li bħalissa għaddej studju ġdid iżda għad hemm bżonn titjieb l-evidenza pprovduta. Minħabba l-istatus attwali tal-bakkaljaw (25), l-STECF innota fir-rapport tiegħu 20-04 li l-Istati Membri jenħtieġ jieħdu miżuri biex inaqqsu l-livell tal-qabdiet mhux mixtieqa. Għalhekk jenħtieġ li l-eżenzjoni tingħata għal sentejn u għall-merlangu biss b’persentaġġ imnaqqas.
                  
               
                     (27)
                  
                  
                     Ir-Regolament Delegat (UE) 2019/2238 jinkludi eżenzjoni de minimis għall-merlangu inqas mid-daqs minimu ta’ referenza għall-konservazzjoni li jinqabad minn bastimenti li jużaw xbieki tat-tkarkir bi travu b’daqs tal-malja ta’ 80-119 mm fis-subżona 4 tal-ICES. L-Istati Membri talbu li din l-eżenzjoni titkompla u pprovdew evidenza ġdida. L-STECF innota (26) li hemm evidenza dwar iż-żieda fl-ispejjeż. L-Istati Membri indikaw riskju potenzjali ta’ kwota limitanti għal dan is-sajd, kif ukoll li għaddejjin studji dwar l-adozzjoni ta’ miżuri tas-selettività li jenħtieġ jipprovdu informazzjoni utli dwar din l-eżenzjoni. Madankollu, l-STECF osserva li l-informazzjoni pprovduta hi limitata u tkopri biss il-flotta Olandiża. Għalhekk jenħtieġ li l-eżenzjoni tingħata għal sena waħda. L-Istati Membri jenħtieġ jippreżentaw aktar evidenza dwar l-ispejjeż sproporzjonati u t-titjib fis-selettività sal-1 ta’ Mejju 2021.
                  
               
                     (28)
                  
                  
                     Ir-Regolament Delegat (UE) Nru 1395/2014 jinkludi eżenzjoni de minimis għall-kavalli, għas-sawrell, għall-aringi u għall-merlangu li jinqabdu b’bastimenti tat-tkarkir b’tul kumplessiv sa 25 metru bl-użu ta’ xbieki tat-tkarkir pelaġiku fis-subżoni 4b u 4c tal-ICES li jinsabu fin-Nofsinhar ta’ 54 grad tat-Tramuntana. L-Istati Membri talbu li din l-eżenzjoni titkompla u pprovdew evidenza ġdida. L-STECF ikkonkluda (27) li hu raġonevoli li wieħed jassumi li hu diffiċli jinkiseb aktar titjib fis-selettività u li l-ispejjeż għas-separazzjoni tal-qabdiet ikunu għoljin minħabba n-natura tas-sajd involut. Madankollu, l-STECF osserva li qed tingħata informazzjoni ġdida limitata u għalhekk l-Istati Membri jenħtieġ jipprovdu aktar evidenza kwantitattiva li tappoġġja l-eżenzjoni de minimis. Għalhekk jenħtieġ li l-eżenzjoni tingħata għal sentejn. L-Istati Membri jippreżentaw informazzjoni addizzjonali għall-valutazzjoni mill-STECF sa mhux aktar tard mill-1 ta’ Mejju 2022
                  
               
                     (29)
                  
                  
                     Ir-Regolament Delegat (UE) 2019/2238 ta eżenzjoni de minimis għal kwantità kkombinata ta’ laċċa kaħla, ċiċċirella, merluzz tan-Norveġja u stokkafixx fis-sajd demersali bi xbieki tat-tkarkir fid-diviżjoni 3a tal-ICES u fis-subżona 4 tal-ICES. L-Istati Membri talbu li din l-eżenzjoni titkompla u pprovdew evidenza ġdida. L-STECF ikkonkluda (28) i hu raġonevoli li wieħed jassumi li hu diffiċli jinkiseb aktar titjib fis-selettività u li l-ispejjeż għas-separazzjoni tal-qabdiet ikunu għoljin minħabba n-natura tas-sajd involut. Madankollu, l-STECF innota li kienet meħtieġa aktar data kwantitattiva biex tappoġġja l-eżenzjoni. Għalhekk jenħtieġ li l-eżenzjoni tingħata għal sentejn. L-Istati Membri jenħtieġ jipprovdu data xjentifika aġġornata u informazzjoni ġustifikattiva xierqa sal-1 ta’ Mejju 2022.
                  
               
                     (30)
                  
                  
                     Ir-Regolament Delegat (UE) 2019/2238 ta eżenzjoni de minimis għall-ħaxixet il-mikinsa li tinqabad bil-konzijiet fis-subżona 4 tal-ICES. L-Istati Membri talbu li din l-eżenzjoni titkompla u pprovdew evidenza ġdida. L-STECF analizza l-informazzjoni mressqa mill-Istati Membri u kkonkluda (29) li għalkemm l-informazzjoni ppreżentata hi limitata, l-argumenti rigward id-diffikultajiet fit-titjib tas-selettività huma kredibbli. Għalhekk jenħtieġ li l-eżenzjoni tingħata għal sentejn. L-Istati Membri jenħtieġ jippreżentaw informazzjoni addizzjonali li tirfed din l-eżenzjoni sal-1 ta’ Mejju 2022.
                  
               
                     (31)
                  
                  
                     Ir-Regolament Delegat (UE) 2019/2238 ta eżenzjonijiet de minimis għall-kavalli u għas-sawrell li jinqabdu bix-xbieki tat-tkarkir tal-qiegħ b’daqs tal-malja ta’ 80-99 mm fis-subżona 4 tal-ICES. L-Istati Membri talbu li din l-eżenzjoni titkompla u pprovdew evidenza ġdida. L-STECF analizza l-evidenza mressqa mill-Istati Membri u kkonkluda (30) li hemm evidenza ta’ żieda fl-ispejjeż assoċjati mal-immaniġġjar u l-ħażna ta’ qabdiet mhux mixtieqa, iżda li l-informazzjoni pprovduta kienet limitata għal ċerti żoni u flotot. L-eżenzjoni jenħtieġ tingħata għal sentejn u li tapplika għal dawk iż-żoni u l-flotot. L-Istati Membri jenħtieġ jippreżentaw informazzjoni addizzjonali li tirfed din l-eżenzjoni sal-1 ta’ Mejju 2022.
                  
               
                     (32)
                  
                  
                     Ir-rakkomandazzjoni konġunta tinkludi eżenzjoni de minimis ġdida għall-istokkafixx fis-sajd industrijali tat-tkarkir pelaġiku. L-STECF analizza l-evidenza pprovduta mill-Istati Membri u kkonkluda (31) li l-informazzjoni li tappoġġja l-argumenti tas-selettività li huma diffiċli biex jinkisbu u tal-ispejjeż sproporzjonati tal-immaniġġjar tal-qabdiet mhux mixtieqa kienet limitata. Madankollu, l-STECF osserva li hu diffiċli li jinkiseb aktar titjib fis-selettività minħabba l-ispeċifiċitajiet tekniċi u sanitarji tal-bastiment tat-tkarkir fil-fabbrika involut. L-eżenzjoni jenħtieġ tingħata għal sentejn biex tkun allinjata ma’ baċiri tal-baħar oħra u biex l-Istati Membri jingħataw biżżejjed żmien ħalli jiċċaraw id-diskrepanzi fid-data, kif identifikati mill-STECF. L-Istati Membri jenħtieġ jippreżentaw informazzjoni addizzjonali sal-1 ta’ Mejju 2022.
                  
               
                     (33)
                  
                  
                     Biex ikunu żgurati stimi affidabbli tal-livelli ta’ skartar biex jiġu stabbiliti l-qabdiet permissibbli totali, jenħtieġ li, meta l-eżenzjoni de minimis tkun bbażata fuq l-estrapolazzjoni ta’ sitwazzjonijiet b’data limitata u informazzjoni dwar il-flotot parzjali, l-Istati Membri jiżguraw provvista ta’ data preċiża u verifikabbli għall-flotta sħiħa koperta minn dik l-eżenzjoni.
                  
               
                     (34)
                  
                  
                     Il-miżuri li ġew issuġġeriti fir-rakkomandazzjoni konġunta l-ġdida huma skont l-Artikolu 15(4), l-Artikolu 15(5)(c) u l-Artikolu 18(3) tar-Regolament (UE) Nru 1380/2013 u skont ir-Regolament (UE) 2018/973, u b’mod partikulari l-Artikolu 11 tiegħu, u b’hekk jistgħu jiddaħħlu f’dan ir-Regolament.
                  
               
                     (35)
                  
                  
                     Skont l-Artikolu 16(2) tar-Regolament (UE) 2018/973, il-Kummissjoni tingħata s-setgħa li tadotta atti delegati fir-rigward tal-obbligu ta’ ħatt l-art għal perjodu ta’ ħames snin li jibda mill-5 ta’ Awwissu 2018. Għalhekk jixraq jiġi rivedut l-impatt tal-eżenzjonijiet tas-sopravivenza u de minimis mill-obbligu ta’ ħatt l-art.
                  
               
                     (36)
                  
                  
                     Jenħtieġ jitħassar ir-Regolament Delegat (UE) 2019/2238 u jiġi sostitwit b’Regolament ġdid. Madankollu, l-Artikoli 11 u 12 tar-Regolament Delegat (UE) 2019/2238 jipprevedu miżuri tekniċi biex tiżdied is-selettività tal-irkaptu u jitnaqqsu l-qabdiet mhux mixtieqa fi Skagerrak, u biex ikun permess l-użu tax-xbieki SepNep. Dawk il-miżuri jenħtieġ jibqgħu applikabbli sa tmiem l-2021, kif inizjalment previst fir-Regolament Delegat (UE) 2019/2238, jew sakemm att Delegat ġdid li għandu jiġi adottat skont ir-Regolament (UE) 2019/1241 (32) tal-Parlament Ewropew u tal-Kunsill jipprevedi dawk id-dispożizzjonijiet.
                  
               
                     (37)
                  
                  
                     Billi l-miżuri previsti f’dan ir-Regolament għandhom impatt dirett fuq l-ippjanar tal-istaġun tas-sajd tal-bastimenti tal-Unjoni u fuq l-attivitajiet ekonomiċi relatati, dan ir-Regolament jenħtieġ jidħol fis-seħħ minnufih wara li jiġi ppubblikat. Dan jenħtieġ jibda japplika mill-1 ta’ Jannar 2021,
                  
               ADOTTAT DAN IR-REGOLAMENT:
         
            Artikolu 1
            Implimentazzjoni tal-obbligu ta’ ħatt l-art
            Fl-ilmijiet tal-Unjoni tal-Baħar tat-Tramuntana (id-diviżjonijiet 2a, 3a u s-subżona 4 tal-ICES), l-obbligu ta’ ħatt l-art previst fl-Artikolu 15(1) tar-Regolament (UE) Nru 1380/2013 għandu japplika għas-sajd demersali u għas-sajd pelaġiku li huma soġġetti għal limiti tal-qbid f’konformità ma’ dan ir-Regolament għall-perjodu 2021-2023.
         
         
            Artikolu 2
            Definizzjonijiet
            Għall-finijiet ta’ dan ir-Regolament, għandhom japplikaw id-definizzjonijiet li ġejjin:
            
                        (1)
                     
                     
                        “Apparat ta’ selettività tan-netgrid” tfisser apparat ta’ selettività li jikkonsisti f’sezzjoni magħmula minn erba’ pannelli mdaħħla f’xibka tat-tkarkir b’żewġ pannelli b’xibka inklinata ta’ malja maqrut b’daqs tal-malja ta’ mill-inqas 200 mm, li twassal għal toqba minn fejn jaħrab il-ħut fil-parti ta’ fuq tax-xibka tat-tkarkir.
                     
                  
                        (2)
                     
                     
                        “Pannell Fjamming” tfisser l-aħħar sezzjoni tal-malja tax-xibka tat-tkarkir bi travu, li tidjieq għax-xejn u li:
                        
                                    —
                                 
                                 
                                    il-parti ta’ wara tagħha tkun imqabbda direttament mal-manka;
                                 
                              
                                    —
                                 
                                 
                                    is-sezzjonijiet ta’ fuq u ta’ taħt tax-xbieki jkunu magħmula minn malji b’daqs mill-inqas 120 mm meta jitkejlu bejn għoqda u oħra;
                                 
                              
                                    —
                                 
                                 
                                    it-tul imġebbed ikun mill-inqas 3 m.
                                 
                              
                  
                        (3)
                     
                     
                        “Pannell tar-rilaxx tal-bentos” tfisser pannell ta’ xbieki b’malja akbar jew b’malja kwadra mwaħħla fil-pannell ta’ isfel ta’ xibka tat-tkarkir, ġeneralment xibka tat-tkarkir bi travu biex jinħareġ kwalunkwe materjal bentiku jew frak ta’ qiegħ il-baħar qabel ma jgħaddi fil-manka;
                     
                  
                        (4)
                     
                     
                        “SepNep” tfisser xibka tat-tkarkir bid-diriġenti li:
                        
                                    —
                                 
                                 
                                    ikollha daqs tal-malja f’firxa minn 80 sa 99 mm +≥ 100 mm;
                                 
                              
                                    —
                                 
                                 
                                    tkun armata b’ħafna mankijiet b’daqsijiet tal-malja li jvarjaw minn tal-inqas 80 mm sa 120 mm, li jkunu mqabbdin ma’ biċċa waħda ta’ estensjoni, u l-manka ta’ fuq nett ikollha daqs tal-malja ta’ mill-inqas 120 mm u tkun armata b’pannell li jissepara li jkollu daqs massimu tal-malja ta’ 105 mm; u
                                 
                              
                                    —
                                 
                                 
                                    barra minn hekk, tista’ tkun immuntata bi gradilja selettiva fakultattiva bi spazju ta’ mill-inqas 17 mm bejn il-vireg, sakemm tkun mibnija b’mod li tippermetti li jaħarbu l-iskampi ż-żgħar.
                                 
                              
                  
         
            Artikolu 3
            Eżenzjonijiet tas-sopravivenza għall-iskampu
            
               1.   L-eżenzjoni tas-sopravivenza prevista fl-Artikolu 15(4)(b) tar-Regolament (UE) Nru 1380/2013 għandha tapplika fl-ilmijiet tal-Unjoni tal-Baħar tat-Tramuntana (id-diviżjonijiet 2a u 3a tal-ICES u s-subżona 4 tal-ICES) għall-qabdiet tal-iskampu (Nephrops norvegicus) li ġejjin:
               
                           (a)
                        
                        
                           qabdiet bin-nases (FPO (33));
                        
                     
                           (b)
                        
                        
                           qabdiet bi xbieki tat-tkarkir tal-qiegħ (OTB, OTT, TBN) immuntati b’:
                           
                                       (i)
                                    
                                    
                                       manka ta’ 80 mm jew akbar; jew
                                    
                                 
                                       (ii)
                                    
                                    
                                       manka b’daqs tal-malja ta’ mill-inqas 70 mm, mgħammra bi gradilja selettiva tal-ispeċijiet bi spazju massimu ta’ 35 mm bejn il-vireg.
                                    
                                 
                     
            
               2.   Meta jiġi skartat l-iskampu li jinqabad fil-każijiet imsemmija fil-paragrafu 1, dan għandu jinħeles sħiħ, minnufih u fiż-żona fejn ikun inqabad.
            
         
         
            Artikolu 4
            Eżenzjoni tas-sopravivenza għal-lingwata komuni
            
               1.   L-eżenzjoni tas-sopravivenza msemmija fl-Artikolu 15(4)(b) tar-Regolament (UE) Nru 1380/2013 għandha tapplika għal-lingwata komuni (Solea solea) inqas mid-daqs minimu ta’ referenza għall-konservazzjoni li tinqabad bl-użu ta’ xbieki tat-tkarkir bid-diriġenti (OTB) b’daqs tal-malja bil-manka ta’ 80 sa 99 mm fl-ilmijiet tal-Unjoni tad-diviżjoni 4c tal-ICES, sa sitt mili nawtiċi mill-kosta, iżda barra miż-żoni tat-tkabbir tal-ħut identifikati.
            
            
               2.   L-eżenzjoni msemmija fil-paragrafu 1 għandha tapplika biss għall-bastimenti b’tul massimu ta’ 10 m u b’saħħa tal-magna massima ta’ 221 kW, li jkunu qed jistadu f’ilmijiet b’fond ta’ 30 m jew inqas u li jkollhom ħin tal-irmunkar ta’ mhux aktar minn disgħin minuta.
            
            
               3.   Meta tiġi skartata l-lingwata komuni li tinqabad fil-każijiet imsemmija fil-paragrafu 1, din għandha tinħeles minnufih.
            
         
         
            Artikolu 5
            Eżenzjoni tas-sopravivenza għall-qabdiet inċidentali tal-ispeċijiet kollha soġġetti għal limiti ta’ qbid li jinqabdu fin-nases u x-xbieki fyke
            
               1.   L-eżenzjoni tas-sopravivenza msemmija fl-Artikolu 15(4)(b) tar-Regolament (UE) Nru 1380/2013 għandha tapplika għall-ispeċijiet kollha soġġetti għal-limiti tal-qbid li jinqabdu bin-nases u bix-xbieki fyke (FPO, FYK) fl-ilmijiet tal-Unjoni tad-diviżjoni 3a tal-ICES u s-subżona 4 tal-ICES.
            
            
               2.   Meta jiġi skartat il-ħut li jinqabad fil-każijiet imsemmija fil-paragrafu 1, dan għandu jinħeles minnufih u taħt wiċċ l-ilma.
            
         
         
            Artikolu 6
            Eżenzjoni tas-sopravivenza għall-qabdiet u l-qabdiet inċidentali tal-barbun tat-tbajja’
            
               1.   L-eżenzjoni tas-sopravivenza msemmija fl-Artikolu 15(4)(b) tar-Regolament (UE) Nru 1380/2013 għandha tapplika fl-ilmijiet tal-Unjoni tad-diviżjoni 3a u fis-subżona 4 tal-ICES għal:
               
                           (a)
                        
                        
                           il-barbun tat-tbajja’ (Pleuronectes platessa) li jinqabad bi xbieki (GNS, GTR, GTN, GEN);
                        
                     
                           (b)
                        
                        
                           il-barbun tat-tbajja’ li jinqabad bit-tartaruni Daniżi;
                        
                     
                           (c)
                        
                        
                           il-barbun tat-tbajja’ li jinqabad bix-xbieki tat-tkarkir tal-qiegħ (OTB, PTB):
                           
                                       (i)
                                    
                                    
                                       b’daqs tal-malja ta’ mill-inqas 120 mm waqt is-sajd għall-pixxiċatt jew għall-ħut tond fl-ilmijiet tal-Unjoni tad-diviżjoni 3a u s-subżona 4 tal-ICES.
                                    
                                 
                                       (ii)
                                    
                                    
                                       b’daqs tal-malja ta’ 90 sa 119 mm mgħammra b’pannell Seltra b’pannell ta’ fuq b’daqs tal-malja ta’ 140 mm (malja kwadra), b’daqs tal-malja ta’ 270 mm (malja maqrut) jew b’daqs tal-malja ta’ 300 mm (malja kwadra), fis-sajd li jimmira għall-pixxiċatt jew għall-ħut tond fl-ilmijiet tal-Unjoni tad-diviżjoni 3a tal-ICES;
                                    
                                 
                                       (iii)
                                    
                                    
                                       b’daqs tal-malja ta’ 80 sa 119 mm fis-sajd li jimmira għall-pixxiċatt jew għall-ħut tond fl-ilmijiet tal-Unjoni tas-subżona 4 tal-ICES.
                                    
                                 
                     
            
               2.   Meta jiġi skartat il-barbun tat-tbajja’ fil-każijiet imsemmija fil-paragrafu 1, dan għandu jinħeles minnufih.
            
         
         
            Artikolu 7
            Eżenzjoni tas-sopravivenza għall-barbun tat-tbajja’ iżgħar mid-daqs minimu ta’ referenza għall-konservazzjoni
            
               1.   L-eżenzjoni tas-sopravivenza msemmija fl-Artikolu 15(4)(b) tar-Regolament (UE) Nru 1380/2013 għandha tapplika fl-ilmijiet tal-Unjoni tad-diviżjoni 2a tal-ICES u tas-subżona 4 tal-ICES u għall-qabdiet tal-barbun tat-tbajja’ li jkun iżgħar mid-daqs minimu ta’ referenza għall-konservazzjoni li jsiru bi xbieki tat-tkarkir bi travu (BT2) b’daqs tal-malja ta’ bejn 80 u 119 mm, jekk il-barbun tat-tbajja’ jinqabad:
               
                           (a)
                        
                        
                           (a) bi rkaptu armat b’ħabel flip-up jew b’pannell tar-rilaxx bentiku (BRP) minn bastimenti b’magna li għandha potenza akbar minn 221 kW; jew
                        
                     
                           (b)
                        
                        
                           mill-bastimenti tal-Istati Membri li jimplimentaw il-pjan direzzjonali għas-Sajd Iddokumentat bis-Sħiħ,
                        
                     
            
               2.   L-eżenzjoni msemmija fil-paragrafu 1 għandha tapplika wkoll għall-pixxiċatt li jinqabad bit-tagħmir tax-xbieki tat-tkarkir bi travu (BT2) minn bastimenti b’qawwa tal-magna ta’ mhux aktar minn 221 kW jew b’tul totali inqas minn 24 m, li huma mibnija fuq ħut fiż-żona ta’ tnax-il mil, jekk id-dewmien medju tax-xibka tat-tkarkir ikun anqas minn disgħin minuta.
            
            
               3.   Kull sena, l-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju, li tappoġġja l-eżenzjonijiet stipulati fil-paragrafi 1 u 2. Il-Kumitat Xjentifiku, Tekniku u Ekonomiku għas-Sajd (STECF) għandu jivvaluta l-informazzjoni xjentifika pprovduta sal-31 ta’ Lulju ta’ kull sena.
            
            
               4.   Meta jiġi skartat il-barbun tat-tbajja’ li jinqabad fil-każijiet imsemmija fil-paragrafi 1 u 2, dan għandu jinħeles minnufih.
            
         
         
            Artikolu 8
            Eżenzjoni tas-sopravivenza għall-barbun imperjali
            
               1.   L-eżenzjoni tas-sopravivenza msemmija fl-Artikolu 15(4)(b) tar-Regolament (UE) Nru 1380/2013 għandha tapplika fl-ilmijiet tal-Unjoni tas-subżona 4 tal-ICES għall-qabdiet tal-barbun imperjali (Scophthalmus maximus) li jsiru bi xbieki tat-tkarkir bi travu (TBB) b’manka ta’ 80 mm jew akbar.
            
            
               2.   L-eżenzjoni msemmija fil-paragrafu 1 għandha tkun applikabbli b’mod provviżorju sal-31 ta’ Diċembru 2022. Kull sena, l-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju, li tappoġġja l-eżenzjoni stipulata fil-paragrafu 1. L-STECF għandu jivvaluta l-informazzjoni xjentifika pprovduta sal-31 ta’ Lulju ta’ kull sena.
            
            
               3.   Meta jiġi skartat il-barbun imperjali li jinqabad fil-każijiet imsemmija fil-paragrafu 1, dan għandu jinħeles minnufih.
            
         
         
            Artikolu 9
            Eżenzjoni tas-sopravivenza għar-rebekkini u r-raj
            
               1.   L-eżenzjoni tas-sopravivenza msemmija fl-Artikolu 15(4)(b) tar-Regolament (UE) Nru 1380/2013 għandha tapplika għar-rebekkini u r-raj li jinqabdu bi rkaptu tas-sajd fl-ilmijiet tal-Unjoni tal-Baħar tat-Tramuntana (id-diviżjonijiet 2a u 3a tal-ICES u s-subżona 4 tal-ICES).
            
            
               2.   Kull sena, l-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju, b’mod partikolari għar-raja kukù, li tappoġġja l-eżenzjoni stipulata fil-paragrafu 1. L-STECF għandu jivvaluta l-informazzjoni xjentifika pprovduta sal-31 ta’ Lulju ta’ kull sena.
            
            
               3.   Meta jiġu skartati r-rebekkini u r-raj li jinqabdu fil-każijiet imsemmija fil-paragrafu 1, dawn għandhom jinħelsu minnufih.
            
         
         
            Artikolu 10
            Eżenzjoni tas-sopravivenza għall-qabdiet ta’ kavalli u aringi fis-sajd bit-tartarun tal-borża
            
               1.   L-eżenzjoni tas-sopravivenza msemmija fl-Artikolu 15(4)(b) tar-Regolament (UE) Nru 1380/2013 għandha tapplika għall-kavalli u l-aringi li jinqabdu fis-sajd bit-tartarun tal-borża fl-ilmijiet tal-Unjoni tal-Baħar tat-Tramuntana (id-diviżjonijiet 2a u 3a tal-ICES u s-subżona 4 tal-ICES), jekk jiġu ssodisfati l-kundizzjonijiet kollha li ġejjin:
               
                           (a)
                        
                        
                           il-qabda tinħeles qabel ma jingħalaq ċertu persentaġġ (stabbilit fil-paragrafi 2 u 3 hawn taħt) tat-tartarun tal-borża (“il-punt tal-irkupru”),
                        
                     
                           (b)
                        
                        
                           l-irkaptu tas-sajd bit-tartarun tal-borża jkun mgħammar b’baga li tidher li turi b’mod ċar il-limitu għall-punt tal-irkupru,
                        
                     
                           (c)
                        
                        
                           il-bastiment u l-irkaptu tas-sajd bit-tartarun tal-borża jkunu mgħammra b’sistema elettronika ta’ reġistrazzjoni u dokumentazzjoni li tiddokumenta meta, fejn u sa liema punt ikun inġibed it-tartarun tal-borża għall-operazzjonijiet tas-sajd kollha.
                        
                     
            
               2.   Il-punt tal-irkupru fis-sajd għall-kavalli għandu jkun meta t-tartarun tal-borża jkun 80 % magħluq u fis-sajd għall-aringi għandu jkun meta t-tartarun tal-borża jkun 90 % magħluq.
            
            
               3.   Jekk il-ġliba ħut imdawra tkun tikkonsisti f’taħlita taż-żewġ speċijiet, il-punt tal-irkupru għandu jkun meta t-tartarun tal-borża jkun 80 % magħluq.
            
            
               4.   Hu pprojbit li l-qabdiet tal-kavalli u tal-aringi jinħelsu wara l-punt tal-irkupru.
            
            
               5.   Għandu jittieħed kampjun tal-ġliba ħut imdawra qabel tinħeles, biex jiġu stmati l-kompożizzjoni tal-ispeċijiet, il-kompożizzjoni tad-daqs tal-ħut u l-kwantità tal-ħut.
            
            
               6.   L-Istati Membri li għandhom interess ta’ ġestjoni dirett għandhom jippreżentaw evidenza, mill-aktar fis possibbli u mhux aktar tard mill-1 ta’ Mejju 2022, li tiġġustifika l-ħtieġa li titkompla din l-eżenzjoni.
            
         
         
            Artikolu 11
            Eżenzjonijiet de minimis għas-sajd pelaġiku u għas-sajd demersali
            B’deroga mill-Artikolu 15(1) tar-Regolament (UE) Nru 1380/2013, jistgħu jiġu skartati l-kwantitajiet li ġejjin skont l-Artikolu 15(4)(c) ta’ dak ir-Regolament:
            
                        (1)
                     
                     
                        fis-sajd għal-lingwata komuni minn bastimenti li jużaw il-pariti u l-għeżula (GN, GNS, GND, GNC, GTN, GTR, GEN, GNF) fl-ilmijiet tal-Unjoni tal-Baħar tat-Tramuntana (id-diviżjonijiet 2a u 3a tal-ICES u s-subżona 4 tal-ICES):
                        kwantità ta’ lingwata komuni inqas jew iżjed mid-daqs minimu ta’ referenza għall-konservazzjoni, sa 3 % tal-qabdiet annwali totali ta’ dik l-ispeċi;
                     
                  
                        (2)
                     
                     
                        fis-sajd għal-lingwata komuni minn bastimenti li jużaw xbieki tat-tkarkir bi travu (TBB) b’daqs tal-malja ta’ bejn 80 u 119 mm, armati b’pannell Fjamming, fl-ilmijiet tal-Unjoni tas-subżona 4 tal-ICES:
                        kwantità ta’ lingwata komuni inqas mid-daqs minimu ta’ referenza għall-konservazzjoni, sa 5 % tal-qabdiet annwali totali ta’ dik l-ispeċi;
                     
                  
                        (3)
                     
                     
                        fis-sajd għall-iskampu minn bastimenti li jużaw xbieki tat-tkarkir tal-qiegħ (OTB, OTT, TBN) b’daqs tal-malja ta’ 70 mm jew akbar, mgħammra bi gradilja selettiva għall-ispeċijiet bi spazju massimu ta’ 35 mm bejn il-vireg fl-ilmijiet tal-Unjoni tad-diviżjoni 3a tal-ICES:
                        kwantità kkombinata ta’ lingwata komuni, merluzz tal-linja sewda, merlangu, bakkaljaw, pollakkju iswed u merluzz inqas mid-daqs minimu ta’ referenza għall-konservazzjoni, sa 4 % tal-qabdiet annwali totali ta’ skampu, lingwata komuni, merluzz tal-linja sewda, merlangu u gamblu tat-Tramuntana, bakkaljaw, pollakkju iswed u merluzz;
                     
                  
                        (4)
                     
                     
                        fis-sajd għall-gamblu tat-Tramuntana minn bastimenti li jużaw xbieki tat-tkarkir tal-qiegħ (OTB u OTT) b’daqs tal-malja ta’ 35 mm jew iktar, armati bi gradilja selettiva tal-ispeċijiet bi spazju massimu ta’ 19 mm bejn il-vireg, bil-ħruġ mhux ibblukkat għall-ħut, fl-ilmijiet tal-Unjoni tad-diviżjoni 3a tal-ICES:
                        kwantità kkombinata ta’ lingwata komuni, merluzz tal-linja sewda, merlangu, bakkaljaw, barbun tat-tbajja’, pollakkju iswed, aringi, merluzz tan-Norveġja, arġentina silus u stokkafixx inqas mid-daqs minimu ta’ referenza għall-konservazzjoni, meta teżisti, sa 5 % tal-qabdiet annwali totali ta’ skampu, lingwata komuni, merluzz tal-linja sewda, merlangu, bakkaljaw, pollakkju iswed, barbun tat-tbajja’, gamblu tat-Tramuntana, merluzz, merluzz tan-Norveġja, arġentina silus, aringi u stokkafixx;
                     
                  
                        (5)
                     
                     
                        fis-sajd b’bastimenti li jużaw xbieki tat-tkarkir tal-qiegħ (OTB, OTT, TBN, PTB) b’daqs tal-malja ta’ 90-119 mm, mgħammra b’pannell Seltra b’pannell ta’ fuq b’daqs tal-malja ta’ 140 mm (malja kwadra), b’daqs tal-malja ta’ 270 mm (malja maqrut) jew b’daqs tal-malja ta’ 300 mm (malja kwadra), jew xbieki tat-tkarkir tal-qiegħ (OTB, OTT, TBN, PTB) b’daqs tal-malja ta’ 120 mm jew akbar, fl-ilmijiet tal-Unjoni tad-diviżjoni 3a tal-ICES:
                        kwantità ta’ merlangu inqas mid-daqs minimu ta’ referenza għall-konservazzjoni, sa 2 % tal-qabdiet annwali totali ta’ skampu, bakkaljaw, merluzz tal-linja sewda, merlangu, pollakkju iswed, lingwata komuni, barbun tat-tbajja’ u merluzz;
                     
                  
                        (6)
                     
                     
                        fis-sajd għall-iskampu b’bastimenti li jużaw xbieki tat-tkarkir tal-qiegħ b’daqs tal-malja ta’ 80-99 mm, mgħammra b’SepNep, fl-ilmijiet tal-Unjoni tas-subżona 4 tal-ICES:
                        kwantità ta’ barbun tat-tbajja’ inqas mid-daqs minimu ta’ referenza għall-konservazzjoni, sa 3 % tal-qabdiet annwali totali ta’ pollakkju iswed, barbun tat-tbajja’, merluzz tal-linja sewda, merlangu, bakkaljaw, gamblu tat-Tramuntana, lingwata komuni u skampu;
                     
                  
                        (7)
                     
                     
                        fis-sajd għall-gamblu tar-ramel minn bastimenti li jużaw ix-xbieki tat-tkarkir bi travu, fl-ilmijiet tal-Unjoni tad-diviżjonijiet 4b u 4c tal-ICES:
                        kwantità tal-ispeċijiet kollha soġġetti għal limiti ta’ qbid, sa 6 % fl-2021 u fl-2022 u sa 5 % fl-2023 tal-qabdiet annwali totali tal-ispeċijiet kollha soġġetti għal limiti tal-qbid magħmula f’dak is-sajd;
                     
                  
                        (8)
                     
                     
                        fis-sajd demersali minn bastimenti li jużaw xbieki tat-tkarkir tal-qiegħ (OTB, OTT, PTB) b’daqs tal-malja ta’ 120 mm jew akbar li jaqbdu l-ħaxixet il-mikinsa fl-ilmijiet tal-Unjoni tas-subżona 4 tal-ICES:
                        kwantità ta’ ħaxixet il-mikinsa inqas mid-daqs minimu ta’ referenza għall-konservazzjoni, sa 3 % tal-qabdiet annwali totali ta’ ħaxixet il-mikinsa f’dak is-sajd;
                     
                  
                        (9)
                     
                     
                        fis-sajd demersali mħallat minn bastimenti li jużaw xbieki tat-tkarkir tal-qiegħ jew tartaruni (OTB, OTT, SDN, SSC) b’daqs tal-malja ta’ 70-99 mm (TR2) fl-ilmijiet tal-Unjoni tad-diviżjoni 4c tal-ICES:
                        kwantità kkombinata ta’ merlangu u bakkaljaw inqas mid-daqs minimu ta’ referenza għall-konservazzjoni, sa 5 % tal-qabdiet annwali totali ta’ merlangu u bakkaljaw; l-ammont massimu ta’ bakkaljaw li jista’ jiġi skartat għandu jkun limitat għal 2 % ta’ dawk il-qabdiet annwali totali;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2021. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2021, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2021;
                     
                  
                        (10)
                     
                     
                        fis-sajd demersali mħallat minn bastimenti li jużaw xbieki tat-tkarkir tal-qiegħ jew tartaruni (OTB, OTT, SDN, SSC) b’daqs tal-malja ta’ 70-99 mm (TR2) fl-ilmijiet tal-Unjoni tad-diviżjonijiet 4a u 4b tal-ICES:
                        kwantità ta’ merlangu inqas mid-daqs minimu ta’ referenza għall-konservazzjoni, sa 4 % tal-qabdiet annwali totali ta’ merlangu;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2022. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2022, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2022;
                     
                  
                        (11)
                     
                     
                        fis-sajd demersali mħallat minn bastimenti li jużaw xbieki tat-tkarkir bi travu b’daqs tal-malja ta’ 80-119 mm fl-ilmijiet tal-Unjoni tas-subżona 4 tal-ICES:
                        kwantità ta’ merlangu inqas mid-daqs minimu ta’ referenza għall-konservazzjoni, sa 2 % tal-qabdiet annwali totali ta’ barbun tat-tbajja’ u lingwata;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2021. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2021, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2021;
                     
                  
                        (12)
                     
                     
                        fis-sajd pelaġiku mwettaq minn bastimenti tat-tkarkir pelaġiċi b’tul kumplessiv sa 25 m, bl-użu ta’ xbieki tat-tkarkir pelaġiku (OTM/PTM), u li jimmiraw għal kavalli, sawrell u aringi fid-diviżjonijiet 4b u 4c tal-ICES li jinsabu fin-Nofsinhar ta’ 54 grad tat-Tramuntana;
                        kwantità kkombinata ta’ kavalli, sawrell, aringi u merlangu, sa 1 % tal-qabdiet annwali totali ta’ kavalli, sawrell, aringi u merlangu;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2022. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2022, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2022;
                     
                  
                        (13)
                     
                     
                        fis-sajd demersali mħallat bi xbieki tat-tkarkir (OTB, OTM, OTT, PTB, PTM, SDN, SPR, SSC, TB, TBN) b’daqs tal-malja ta’ aktar minn 80 mm fid-diviżjoni 3a tal-ICES u fis-subżona 4 tal-ICES u fis-sajd għall-gamblu tat-Tramuntana li jsir bl-użu ta’ rkaptu immuntat bi gradilja selettiva li jkollha spazju massimu ta’ 19 mm bejn il-vireg jew b’apparat ekwivalenti tas-selettività u b’apparat għaż-żamma tal-ħut b’daqs tal-malja ta’ aktar minn 35 mm fid-diviżjoni 3a tal-ICES u ta’ aktar minn 32 mm fis-subżona 4 tal-ICES:
                        kwantità kkombinata ta’ laċċa kaħla, ċiċċirella, merluzz tan-Norveġja u stokkafixx, sa 1 % tal-qabdiet annwali totali magħmula fis-sajd demersali mħallat u fis-sajd għall-gamblu tat-Tramuntana;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2022. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2022, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2022;
                     
                  
                        (14)
                     
                     
                        fis-sajd demersali għall-merluzz minn bastimenti li jużaw il-konzijiet (LLS) fis-subżona 4 tal-ICES:
                        kwantità ta’ ħaxixet il-mikinsa (Molva molva) inqas mid-daqs minimu ta’ referenza għall-konservazzjoni, sa 3 % tal-qabdiet annwali totali ta’ ħaxixet il-mikinsa f’dak is-sajd demersali;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2022. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2022, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2022;
                     
                  
                        (15)
                     
                     
                        fis-sajd demersali mħallat bi xbieki tat-tkarkir tal-qiegħ (OTB, OTT, PTB) b’daqs tal-malja ta’ bejn 80 u 99 mm (TR2) fid-diviżjonijiet 4b u 4c tal-ICES:
                        kwantità ta’ sawrell (Trachurus spp.), sa 6 % tal-qabdiet annwali totali ta’ sawrell f’dak it-tip ta’ sajd;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2022. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2022, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2022;
                     
                  
                        (16)
                     
                     
                        fis-sajd demersali mħallat bi xbieki tat-tkarkir tal-qiegħ (OTB, OTT, PTB) b’daqs tal-malja ta’ bejn 80 u 99 mm (TR2) fid-diviżjonijiet 4b u 4c tal-ICES:
                        kwantità ta’ kavalli (Scomber scombrus), sa 6 % tal-qabdiet annwali totali ta’ kavalli f’dak it-tip ta’ sajd;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2022. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2022, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2022;
                     
                  
                        (17)
                     
                     
                        fis-sajd industrijali b’bastiment tat-tkarkir pelaġiku li jimmira għall-istokkafixx fiż-subżona 4 tal-ICES u l-ipproċessar ta’ dik l-ispeċi abbord biex tinkiseb bażi ta’ surimi:
                        kwantità ta’ stokkafixx (Micromesistius poutassou), sa 5 % tal-qabdiet annwali totali ta’ stokkafixx;
                        l-eżenzjoni de minimis stabbilita f’dan il-punt għandha tkun applikabbli b’mod provviżorju sal-31 ta’ Diċembru 2022. L-Istati Membri li għandhom interess ta’ ġestjoni dirett għandhom jippreżentaw informazzjoni xjentifika addizzjonali, mill-aktar fis possibbli u mhux aktar tard mill-1 ta’ Mejju 2022, li tappoġġja l-eżenzjoni. L-STECF għandu jivvaluta l-informazzjoni xjentifika pprovduta sal-31 ta’ Lulju 2022.
                     
                  
         
            Artikolu 12
            Tħassir u dispożizzjonijiet tranżitorji
            Ir-Regolament Delegat (UE) 2019/2238 jitħassar b’effett mill-1 ta’ Jannar 2021.
            Madankollu, l-Artikoli 11 u 12 tar-Regolament Delegat (UE) 2019/2238 għandhom ikomplu japplikaw sal-31 ta’ Diċembru 2021 jew sakemm isir applikabbli att delegat, li għandu jiġi adottat skont l-Artikolu 15(2) tar-Regolament (UE) 2019/1241, skont liema jiġi l-ewwel.
         
         
            Artikolu 13
            Dħul fis-seħħ u applikazzjoni
            Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            L-Artikoli minn 1 sa 11 għandhom japplikaw mill-1 ta’ Jannar 2021 sal-31 ta’ Diċembru 2023.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-21 ta’ Awwissu 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 179, 16.7.2018, p. 1.
         
            (2)  Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
         
            (3)  Ir-Regolament Delegat tal-Kummissjoni (UE) 2019/2238 tal-1 ta’ Ottubru 2019 li jispeċifika d-dettalji tal-implimentazzjoni tal-obbligu ta’ ħatt l-art għal ċertu tip ta’ sajd demersali fil-Baħar tat-Tramuntana għall-perjodu mill-2020 sal-2021. ĠU L 336, 30.12.2019, p. 34.
         
            (4)  Ir-Renju Unit ma baqax Stat Membru mill-1 ta’ Frar 2020.
         
            (5)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (7)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (8)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (9)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (11)  https://stecf.jrc.ec.europa.eu/documents/43805/1780485/STECF+PLEN+17-02.pdf
         
            (12)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (15)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (16)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (17)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (18)  Ir-Regolament ta’ Delega tal-Kummissjoni (UE) Nru 1395/2014 tal-20 ta’ Ottubru 2014 li jistabbilixxi pjan għall-iskartar tal-ħut għal ċertu sajd ta’ ħut pelaġiku żgħir u ċertu sajd għal skopijiet industrijali fil-Baħar tat-Tramuntana. (ĠU L 370, 30.12.2014, p. 35).
         
            (19)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (20)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (21)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (22)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (23)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22
         
            (24)  http://ices.dk/sites/pub/Publication%20Reports/Advice/2020/2020/cod.27.47d20.pdf
         
            (25)  http://ices.dk/sites/pub/Publication%20Reports/Advice/2020/2020/cod.27.47d20.pdf
         
            (26)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (27)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (28)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (29)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (30)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (31)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (32)  Ir-Regolament (UE) 2019/1241 tal-Parlament Ewropew u tal-Kunsill tal-20 ta’ Ġunju 2019 dwar il-konservazzjoni ta’ riżorsi tas-sajd u l-protezzjoni ta’ ekosistemi tal-baħar permezz ta’ miżuri tekniċi, li jemenda r-Regolamenti tal-Kunsill (KE) Nru 1967/2006, (KE) Nru 1224/2009 u r-Regolamenti (UE) Nru 1380/2013, (UE) 2016/1139, (UE) 2018/973, (UE) 2019/472 u (UE) 2019/1022 tal-Parlament Ewropew u tal-Kunsill, u li jħassar ir-Regolamenti tal-Kunsill (KE) Nru 894/97, (KE) Nru 850/98, (KE) Nru 2549/2000, (KE) Nru 254/2002, (KE) Nru 812/2004 u (KE) Nru 2187/2005. (ĠU L 198, 25.7.2019, p. 105).
         
            (33)  Il-kodiċijiet tal-irkapti li ntużaw f’dan ir-Regolament huma stabbiliti fl-Anness XI tar-Regolament ta’ Implimentazzjoni tal-Kummissjoni (UE) Nru 404/2011 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1224/2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd. Għall-bastimenti li l-LOA tagħhom ikun inqas minn 10 m, il-kodiċijiet tal-irkaptu użati f’dan ir-Regolament huma stabbiliti fil-klassifikazzjoni tal-irkaptu tal-FAO.